|  |  |  |
| --- | --- | --- |
|  |  |  |
|  |
| ΕΛΛΗΝΙΚΗ ΔΗΜΟΚΡΑΤΙΑ |  | Βαθμός Ασφαλείας : |
| ΥΠΟΥΡΓΕΙΟΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ |  | Να διατηρηθεί μέχρι: |
| ΠΕΡΙΦΕΡΕΙΑΚΗ ΔΙΕΥΘΥΝΣΗ A/ΘΜΙΑΣ& Β/ΘΜΙΑΣ |  | Βαθμ. Προτεραιότητας: |
| ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ |  |  |
| Δ/ΝΣΗ Β/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕ/ΝΙΚΗΣ |  |  |
| **--------------** |  | **Περαία : 15-12-2022** |
| **1ο ΗΜΕΡΗΣΙΟ ΓΥΜΝΑΣΙΟ ΠΕΡΑΙΑΣ** |  | **Αρ. Πρωτ.: 792** |
| Ταχυδρομική διεύθυνση  | : Πηγάσου 6, Περαία57019  |  | **Δ/νση Β΄/θμιαςΕκπ/σης****Ανατολικής Θεσ/νίκης**(για ανάρτηση στο διαδίκτυο) |
| Τηλέφωνο | : 2392025111  | **ΠΡΟΣ :** |
| Πληροφορίες  | : Αβραμίδου Φωτεινή |  |
| Ηλεκτρονικό ταχυδρομείο  | : mail@gym-peraias.thess.sch.gr |  |  |
| Ιστοσελίδα  | : http://gym-peraias.thess.sch.gr | **ΚΟΙΝ:** |

|  |  |
| --- | --- |
| **ΘΕΜΑ :** | **«Προκήρυξη πρόσκλησης εκδήλωσης ενδιαφέροντος προς ταξιδιωτικά πρακτορεία για κατάθεση προσφορών για πενταήμερη εκπαιδευτική εκδρομή στην Ιταλία του 1ου Γυμνασίου Περαίας (συμμετοχή στο 7ο Μαθητικό Ευρωπαϊκό Συνέδριο στη Βερόνα)».** |

**Επισήμανση: Η εκπαιδευτική επίσκεψη θα πραγματοποιηθεί από κοινού με το 2ο Γυμνάσιο Περαίας (αντίστοιχη προκήρυξη με αριθμ. Πρωτ: 624/15-12-2022), το Γυμνάσιο Νέων Επιβατών (αντίστοιχη προκήρυξη με αριθμ. Πρωτ: 505/15-12-2022) και το 1ο Γυμνάσιο Μίκρας (αντίστοιχη προκήρυξη με αριθμ. Πρωτ:881/15-12-2022)**

 Το 1ο Γυμνάσιο Περαίας καλεί τα Ταξιδιωτικά Πρακτορεία που πληρούν τις νόμιμες προϋποθέσεις, να καταθέσουν σφραγισμένες προσφορές στο γραφείο της Διευθύντριας του Σχολείου **μέχρι την Τετάρτη 21 Δεκεμβρίου 2022 και ώρα 11.00** για την εκπαιδευτική επίσκεψη-μετακίνηση μαθητών/τριών της Γ΄ Γυμνασίου και εκπαιδευτικών στην Ιταλία σύμφωνα με τα **άρθρο 5** της 20883/ΓΔ4/12-02-2020, ΦΕΚ 456/τ.Β/13-02-2020 με θέμα «Εκδρομές- μετακινήσεις μαθητών Δημόσιων και Ιδιωτικών σχολείων Δευτεροβάθμιας εκπαίδευσης εντός και εκτός της χώρας».

 Αντικείμενο του διαγωνισμού είναι η ανάδειξη της καλύτερης οικονομικά και ποιοτικά προσφοράς ταξιδιωτικού γραφείου. Η αξιολόγηση των προσφορών θα πραγματοποιηθεί **την ίδια μέρα και ώρα 12:00** στο γραφείο της Διευθύντριας.

Τα ενδιαφερόμενα ταξιδιωτικά γραφεία πρέπει να λάβουν υπόψη τους ακόλουθους όρους**:**

|  |  |
| --- | --- |
| **Προορισμός :** | Βερόνα Ιταλίας, χώρος διοργάνωσης του Συνεδρίου και πλησίον περιοχές. |
| **Χρονική περίοδος :** | 1 έως και 5 Μαρτίου 2023, περίοδος διοργάνωσης συνεδρίου (λαμβάνοντας υπόψη και τις διαθέσιμες πτήσεις των αεροπορικών εταιριών, δύναται η ημερομηνία συν πλην 1-2 ημέρες). |
| **Διάρκεια:** | 5 ημέρες ή 4 ημέρες εάν είναι σημαντικά οικονομικότερη η εκδρομή. |
| **Μεταφορικά μέσα :** | Αεροπορικώς -απευθείας και όχι νυχτερινή πτήση. Οι μαθητές θα πρέπει να βρίσκονται όλοι στην ίδια πτήση μαζί με τους συνοδούς. Θα πρέπει να αναφέρεται η αεροπορική εταιρεία και ο αριθμός πτήσης. Λεωφορείο για τις εσωτερικές μετακινήσεις.Το λεωφορείο θα πρέπει να πληροί όλες τις απαραίτητες προδιαγραφές της ισχύουσας νομοθεσίας.Το ταξιδιωτικό γραφείο θα φροντίσει να αναρτηθεί σε εμφανή σημεία του οχήματος ευανάγνωστη πινακίδα με την ένδειξη "Σχολική Εκδρομή- όνομα σχολείου". |
| **Προβλεπόμενος αριθμός μαθητών:** | 70 (23 από το 1ο Γυμνάσιο Περαίας, 23 από το 2ο Γυμνάσιο Περαίας, 12 από το Γυμνάσιο Νέων Επιβατών, 12 από το 1οΓυμνάσιο Μίκρας).  |
| **Συνοδοί :** | 10 συνοδοί εκπαιδευτικοί (3 από το 2ο ΓυμνάσιοΠεραίας, 3 από το 1ο ΓυμνάσιοΠεραίας, 2 από το Γυμνάσιο Νέων Επιβατών και 2 από το 1ο ΓυμνάσιοΜίκρας) |
| **Κατηγορία καταλύματος :** | Ξενοδοχείο 3 ή 4 αστέρων στην πόλη της Βερόνας ή ακόμη και σε πλησιέστερη πόλη.Ονομασία του ξενοδοχείου, κατηγορία και αναγραφή της ιστοσελίδας. Το ξενοδοχείο θα πρέπει να πληροί όλες τις προδιαγραφές της ισχύουσας νομοθεσίας συμπεριλαμβανομένων και των υγειονομικών διατάξεων, θα πρέπει να είναι διαθέσιμο για ολόκληρο το συμφωνημένο χρονικό διάστημα, να διαθέτει θέρμανση, wc για κάθε δωμάτιο, ζεστό νερό και όλοι οι κοινόχρηστοι χώροι του να βρίσκονται σε λειτουργία και στη διάθεση των συμμετεχόντων στην εκδρομή. |
| **Δωμάτια των μαθητών :** | Τρίκλινα ή δίκλινα, χωρίς προσθήκη ράντζου. Τα ξενοδοχεία που θα προταθούν θα πρέπει να συνοδεύονται από αποδεικτικό διαθεσιμότητας. Όλα τα δωμάτια μαθητών/τριών και συνοδών θα πρέπει να βρίσκονται στον ίδιο όροφο ή εφόσον αυτό είναι αδύνατο, σε δύο ή τρεις συνεχείς ορόφους και όχι σε διαφορετικό κτίριο.  |
| **Δωμάτια συνοδών:**  | Μονόκλινα δωμάτια. Να συμπεριληφθεί πρόταση-προσφορά με συνδυασμό δύο μονόκλινων και δίκλινων δωματίων (με μονά κρεβάτια) στους ίδιους ορόφους με τους μαθητές. |
| **Διατροφή:** | Πρωινό στο ξενοδοχείο. Να συμπεριληφθεί και πρόταση-προσφορά για ημιδιατροφή, κατά προτίμηση βραδινό ( να αναφερθεί σε ξεχωριστή τιμή). |

**Πρόγραμμα εκδρομής:** Θα διαμορφωθεί κατόπιν συνεργασίας σχολείου- πρακτορείου.

* **Συμμετοχή στο 7ο Μαθητικό Ευρωπαϊκό Συνέδριο στη Βερόνα (1 ημέρα).**
* **Ξενάγηση στα κυριότερα αξιοθέατα εντός και πέριξ της Βενετίας (σχετίζεται με την παρουσίαση της προφορικής ανακοίνωσης του Συνεδρίου «μάσκες»)(1 ημέρα).**
* **Ξενάγηση στα κυριότερα αξιοθέατα εντός και πέριξ του Μιλάνου (σχετίζεται με την παρουσίαση της προφορικής ανακοίνωσης του Συνεδρίου «Σκάλα Μιλάνου- Μαρία Κάλλας»)(1 ημέρα).**
* **Επίσκεψη στο Μπέργκαμο εφόσον υπάρχει χρόνος κατά την άφιξη ή την αναχώρηση της πτήσης (εάν επιλεγεί το αντίστοιχο αεροδρόμιο).**
* **Υποχρεωτική παρουσία έμπειρου συνοδού/ξεναγού από το ταξιδιωτικό γραφείο καθ’ όλη τη διάρκεια.**

Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία και πρόσθετη προαιρετική ασφάλιση η οποία να καλύπτει τα έξοδα σε περίπτωση ατυχήματος ή ασθένειας με πλήρη ιατροφαρμακευτική περίθαλψη (Αριθμός Ασφαλιστηρίου Συμβολαίου Αστικής Ευθύνης) για περίπτωση ατυχήματος ή ασθένειας μαθητή ή συνοδού εκπαιδευτικού.

Αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.

Για την υπογραφή της σύμβασης πρέπει να κατατεθεί το συμφωνητικό συμβόλαιο ναύλωσης της πτήσης με αεροπορική εταιρία και ξενοδοχείου.

Σε περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, αλλαγή στις ώρες/μέρες πτήσεων, κλπ) δεν θα υπάρξει επιπρόσθετη οικονομική επιβάρυνση στην τιμή ανά συμμετέχοντα μαθητήκαι θα μεταφερθεί η εκδρομή με διαμορφωμένο πρόγραμμα κατόπιν συνεννόησης.

Σε περίπτωση που η εκδρομή δεν πραγματοποιηθεί λόγω ανωτέρας βίας θα τηρηθούν οι κείμενες διατάξεις περί ακύρωσης της μετακίνησης.

Σε περίπτωση μη συμμετοχής μαθητή/τριας στην εκπαιδευτική εκδρομή λόγω ανωτέρας βίας (π.χ. ασθένεια, covid), επιστρέφεται το αντίστοιχο χρηματικό ποσό.

Για τις παραπάνω υπηρεσίες ζητείται η τελική συνολική τιμή (με ΦΠΑ) του οργανωμένου ταξιδιού, αλλά και η επιβάρυνση ανά μαθητή χωριστά.

Έκδοση από το τουριστικό πρακτορείο ονομαστικών αποδείξεων για κάθε μαθητή στο όνομα των γονέων/κηδεμόνων για την εφορία.

Η αποδοχή των όρων της παρούσας πρόσκλησης δεσμεύει το Τουριστικό Γραφείο και οι όροι αυτοί πρέπει υποχρεωτικά να αναφέρονται στο ιδιωτικό συμφωνητικό.

Κύριο κριτήριο για την επιλογή του ταξιδιωτικού πρακτορείου είναι ο συνδυασμός της οικονομικής προσφοράς, η ασφάλεια των μαθητών μας και η αξιοπιστία του πρακτορείου, όπως προκύπτει από την εμπειρία και τη φήμη του. Το σχολείο θα επιλέξει την προσφορά που θα εγγυάται την ΑΡΤΙΟΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής.

**Εφόσον η προσφορά δεν περιέχει τα απαιτούμενα κατά την παρούσα στοιχεία, θα θεωρείται άκυρη και δεν θα λαμβάνεται υπόψη.**

**Δικαίωμα συμμετοχής:** Δικαίωμα συμμετοχής στοδιαγωνισμό έχουν όλα τα ταξιδιωτικά γραφεία, που πληρούν τις κατά νόμο προϋποθέσεις για την παροχή των εν λόγω υπηρεσιών.

**Αξιολόγηση προσφορών**:Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών.

2. Έλεγχος.

3. Αξιολόγηση προσφοράς σε συνεργασία με το 2ο Γυμνάσιο Περαίας, Γυμνάσιο Νέων Επιβατών, 1ο Γυμνάσιο Μίκρας.

4. Επιλογήαναδόχου.

Όσοι ενδιαφέρονται να λάβουν μέρος μπορούν να υποβάλουν τις προσφορές τους με έναν από τους παρακάτω τρόπους:

α) προσωπικά ή διά εξουσιοδοτημένου εκπροσώπου στο ενδιαφερόμενο σχολείο.

β)με συστημένη ταχυδρομική επιστολή που θα απευθύνεται στο ενδιαφερόμενο σχολείο.

γ) με ηλεκτρονικό ταχυδρομείο στο email του σχολείου.

Οι εκπρόθεσμες προσφορές δεν λαμβάνονται υπόψη.

|  |
| --- |
|  |
| **Η ΑΝ.ΔΙΕΥΘΥΝΤΡΙΑ** |
|  |
|  | **ΦΩΤΕΙΝΗ ΑΒΡΑΜΙΔΟΥ****ΠΕ03 – ΜΑΘΗΜΑΤΙΚΟΣ, MEd** |